CELEX: 32011D0014
Language: mt
Date: 2011-01-13 00:00:00
Title: 2011/14/UE: Deċiżjoni tal-Kummissjoni tat- 13 ta’ Jannar 2011 li temenda d-Deċiżjoni 97/556/KE dwar il-proċedura għall-attestazzjoni tal-konformità ta’ prodotti għall-bini permezz tal-Artikolu 20(2) tad-Direttiva tal-Kunsill 89/106/KEE f’dak li jirrigwardja s-sistemi komposti tal-insulazzjoni termali esterna/settijiet għall-illixxar (ETICS) (notifikata bid-dokument numru C(2011) 34)  Test b’relevanza għaż-ŻEE

14.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 10/5
            
         DEĊIŻJONI TAL-KUMMISSJONI
   tat-13 ta’ Jannar 2011
   li temenda d-Deċiżjoni 97/556/KE dwar il-proċedura għall-attestazzjoni tal-konformità ta’ prodotti għall-bini permezz tal-Artikolu 20(2) tad-Direttiva tal-Kunsill 89/106/KEE f’dak li jirrigwardja s-sistemi komposti tal-insulazzjoni termali esterna/settijiet għall-illixxar (ETICS)
   (notifikata bid-dokument numru C(2011) 34)
   (Test b’relevanza għaż-ŻEE)
   (2011/14/UE)
   IL-KUMMISSJONI EWROPEA,
   Wara li kkunsidrat it-Trattat dwar il-funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988, dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikoli 13(4) tagħha,
   Wara l-konsultazzjoni tal-Kumitat Permanenti dwar il-Bini,
   Billi:
   
               (1)
            
            
               Id-Deċiżjoni tal-Kummissjoni 97/556/KE tal-14 ta’ Lulju 1997 dwar il-proċedura għall-attestazzjoni tal-konformità ta’ prodotti għall-bini permezz tal-Artikolu 20(2) tad-Direttiva tal-Kunsill 89/106/KEE f’dak li jirrigwardja s-sistemi komposti tal-insulazzjoni termali esterna/settijiet għall-illixxar (ETICS) (2) tirreferi biss għall-prodotti fi ħdan l-ambitu tal-approvazzjonijiet tekniċi Ewropej filwaqt li uħud minn dawk il-prodotti jistgħu wkoll ikunu koperti minn standards Ewropej armonizzati.
            
         
               (2)
            
            
               Id-Deċiżjoni 97/556/KE għandha għalhekk tiġi emendata sabiex tkun tapplika wkoll għall-prodotti li jaqgħu fl-ambitu tal-istandards armonizzati Ewropej li jkunu se jiġu elaborati mis-CEN,
            
         ADDOTAT DIN ID-DEĊIŻJONI:
   Artikolu 1
   Id-Deċiżjoni 97/556/KE hija emendata kif ġej:
   
               1.
            
            
               L-Artikolu 2 huwa sostitwit b’dan li ġej:
               “Artikolu 2
               Il-proċedura għall-attestazzjoni ta’ konformità kif stabbilita fl-Anness II għandha tkun indikata fil-mandati għal-linji gwida għall-approvazzjonijiet tekniċi Ewropej. Il-proċedura għall-attestazzjoni ta’ konformità kif stabbilita fl-Anness III għandha tkun indikata fil-mandati għall-istandards armonizzati Ewropej”.
            
         
               2.
            
            
               Ġie miżjud Anness III ġdid, kif stabbilit fl-Anness għal din id-Deċiżjoni.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-13 ta’ Jannar 2011.
      
         
            Għall-Kummissjoni
         
         Antonio TAJANI
         
            Viċi-President
         
      
   
   
      (1)  ĠU L 40, 11.2.1989, p. 12.
   
      (2)  ĠU L 229, 20.8.1997, p. 14.
   
      ANNESS
      
         
            “ANNESS III
            FAMILJA TAL-PRODOTT:
            
               SISTEMI KOMPOSTI TAL-INSULAZZJONI TERMALI ESTERNA/SETTIJIET GĦALL-ILLIXXAR (1/1)
            
            
               Sistemi tal-attestazzjoni ta’ konformità
            
            Għall-prodott jew prodotti u l-użu jew l-użi intenzjonati msemmija hawn taħt, is-CEN hija mitluba li tispeċifika s-sistema ta’ attestazzjoni ta’ konformità li ġejja fl-istandards armonizzati relevanti Ewropej:
            
                        Prodott(i)
                     
                     
                        Użu/i intenzjonati
                     
                     
                        Livell(i) jew klassi(jiet)
                        
                           (Reazzjoni għan-nar)
                        
                     
                     
                        Attestazzjoni ta’ konformità sistema/i
                     
                  
                        Sistemi komposti tal-insulazzjoni termali esterna/settijiet għall-illixxar (ETICS)
                     
                     
                        F’ħitan esterni
                     
                     
                        Kwalunkwe
                     
                     
                        1
                     
                  
                        Sistema 1: Ara l-punt (i) tat-Taqsima 2 tal-Anness III għad-Direttiva 89/106/KEE, mingħajr testijiet ta’ awditjar ta’ kampjuni.
                     
                  L-ispeċifikazzjoni għas-sistema għandha tkun tali li tkun tista’ tiġi implimentata anke meta l-prestazzjoni ma jkollhiex għalfejn tkun determinata għal ċerta karatteristika, għaliex tal-anqas Stat Membru wieħed ma jkollu l-l-ebda rekwiżit legali għal din it-tip ta’ karatteristika [ara Artikolu 2(1) tad-Direttiva 89/106/KEE u, fejn applikabbli, il-klawsola 1.2.3 tad-Dokumenti Interpretattivi]. F’dawk il-każijiet, il-verifikazzjoni ta’ din it-tip ta’ karatteristika m’għandiex tkun imposta fuq il-manifattur jekk ma jixtieqx jiddikjara l-prestazzjoni tal-prodott f’dak ir-rigward.”